**MAO8003L Szakmódszertan III.**

**Tantárgyi tematika és félévi követelményrendszer**

**Féléves tematika (irodalom módszertanból):**

A féléves tematika és követelmények ismertetése. A tankönyvelemzés szempontjai. A házi dolgozattal kapcsolatos tudnivalók. Az esszé tartalmi és formai jellemzői. Az általános iskolai irodalomtankönyvek, tankönyvcsaládok. Kisbeszámolók az újgenerációs, 2016-os általános iskolai irodalomtankönyvekről és munkafüzetekről. Módszertani műhelyek, műhelymunkák, alternatív módszeres eljárások megismertetése. Kisbeszámolók a pedagógiai-módszertani szakfolyóiratokról. A kötelező és ajánlott olvasmányok feldolgozása. Könyvismertetések az ajánlott olvasmányok köréből. Oktatáspolitika; az oktatás társadalmi-gazdasági környezete; az iskolák belső világa; a közoktatási minőségpolitika eszközrendszere; mérés és értékelés az általános iskolai nevelés során.. Digitális technológia az oktatás szolgálatában. A korszerű IKT-eszközök funkcionális szemléletű, tevőleges alkalmazásának gyakorlása.

(A tematika a konzultációk száma szerint tagolódik.)

**Anyanyelv-pedagógia**

1. Tájékoztató a követelményekről, a tematikáról, a szakirodalomról, a számonkérés módjáról és az órák menetéről; a referátumok előkészítése

2. Tankönyvcsaládok a mai magyar anyanyelvi nevelésben

3. Az anyanyelvi nevelés aktuális szakirodalma; módszertani műhelyek

4. Az IKT-eszközök alkalmazása az anyanyelvi nevelésben – gyakorlati megközelítés.

5. Mérés, értékelés az anyanyelvi nevelésben.

(A tematika a konzultációk száma szerint tagolódik.)

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény: gyakorlati jegy**

**Az értékelés módja, ütemezése:**

Anyanyelv-pedagógia:

* referátum készítése: szóbeli változat (PowerPointtal) + írásbeli változat (Word), folyamatos, a tematika szerint – leadandó e-mailban, legkésőbb egy héttel a vizsgaidőszak kezdete előtt
* taneszközelemzés (írásban, házi dolgozat) – leadandó e-mailban, legkésőbb egy héttel a vizsgaidőszak kezdete előtt

Az irodalom szakmódszertan gyakorlati jegy megszerzéséhez házi dolgozatot kell benyújtani. (Esszé megadott témáról, valamint A versmondás metodikájához című Juhász Valéria-tanulmány összefoglalója. A tanulmány megjelenési helye: Módszertani Közlemények, 2006/3-4. szám. Az írás fent van az interneten is. Beadási határidő: a szorgalmi időszak vége előtt egy hónappal.)

***A félévközi ellenőrzések követelménye***

*A szemináriumokon megbeszélt témák ismeretén túl ajánlott:*

Pethőné Nagy Csilla: Módszertani kézikönyv. Korona Kiadó, Bp., 2007.

Dr. Makay Gusztáv: Irodalomtanítás. Irodalomtanításunk főbb módszertani kérdései.

Tankönyvkiadó, Bp., 1967.

Hársing Lajos: Játék, világ, irodalom. Tankönyvkiadó, Bp., 1988.

Irodalomtanítás a harmadik évezredben. Krónika Nova Kiadó, 2006.

**Az érdemjegy kialakításának módja:**

Az érdemjegy meghatározására vonatkozó értékelési rend a következő. A gyakorlati jegy kiszámítása a félév során szerzett részjegyek átlaga alapján történik egyszerű kerekítéssel. (5 tizedre végződő átlag esetén a jegyek súlyozása az oktató mérlegelése alapján történik.) Ha a félévi részjegyek közül bármelyik elégtelen, azaz nem javította a hallgató, akkor a gyakorlati jegy is elégtelen. Az elégtelen részjegyek javítására a félév során egyszer van lehetőség. A részjegyek javításának módját és idejét az oktató határozza meg, a hallgatóval egyeztetve. Gyakorlati jeggyel (félévközi jeggyel) záruló számonkérés esetén tantárgyfelvételenként kétszer kísérelhető meg az eredményes teljesítés.

Az anyanyelv-pedagógia részjegy a két munka átlagából alakul (referátum + taneszközelemzés).